شفقت رانا

شفقت راناانگریزی: Shafqat Rana(پیدائش: 10 اگست 1943ء شملہ، پنجاب، انڈیا) ایک پاکستانی کرکٹر ہے۔ جس نے پاکستان کی طرف سے 5 ٹیسٹ میچوں میں شرکت کی۔ شفقت رانا ایک اچھے دائیں ہاتھ کے بلے باز تھے، ڈرائیو اور کٹ پر مضبوط تھے، جنہیں نشیب و فراز سے بھرپور کیریئر میں اتنے مواقع نہیں ملے تاہم انہوں نے چھ سالوں میں پانچ ٹیسٹ کھیلے ان کے کیرئیر کی خاص بات 1969-70ء میں نیوزی لینڈ کے خلاف سامنے آئی  تھی جب انہوں نے لاہور میں منعقدہ تیسرے ٹیسٹ میں کیریئر کے بہترین 95، اور مجموعی طور پر 167 رنز بنائے، اور ڈھاکہ میں 65 رنز بنائے جہاں فسادات کی وجہ سے کھیل کو روکنا پڑا شفقت رانا کی فیملی کا بھی کرکٹ سے گہرا لگاو ہے جس میں شکور رانا (بھائی)، عظمت رانا (بھائی)، مقصود رانا(بھتیجا)، منصور رانا (بھتیجا) اور سلطان رانا(بھائی) شامل ہیں شفقت رانا نے پاکستان کے علاوہ لاہور، پاکستان انٹرنیشنل ایئر لائنز سمیت بہت سی کرکٹ ٹیموں کی طرف سے کرکٹ کی سرگرمیوں میں حصہ لیا۔

فرسٹ کلاس کرکٹ
شفقت رانا نے 1959-60ء میں فرسٹ کلاس ڈیبیو کیا، اور 1963ء میں پاکستان ایگلٹس کے ساتھ انگلینڈ کا دورہ کیا۔ انہوں نے 1964-65ء میں پاکستانی ٹیم کے ساتھ آسٹریلیا اور نیوزی لینڈ کا دورہ کیا، 18.20 کی اوسط سے 182 رنز بنائے تاہم۔انہیں کسی بھی ٹیسٹ میں نہیں کھلایا گیا لیکن اس نے ہمت نہیں ہاری بعد میں اس نے 1971ء میں انگلینڈ کا دورہ کیا،اور 17.53 کی اوسط سے 228 رنز بنائے ایک۔مرتبہ پھر انہیں کسی ٹیسٹ میں اپنے جوہر دکھانے کا موقع نہیں ملا شفقت رانا نے اپنا آخری فرسٹ کلاس میچ 1978-79ء میں کھیلا۔ 1968-69ء میں لاہور میں قائد اعظم ٹرافی میں سرگودھا کے خلاف لاہور کے لیے ان کا سب سے زیادہ اسکور 174 تھا، جب انہوں نے وقار احمد کے ساتھ چوتھی وکٹ کے لیے 330 رنز بنائے۔

ٹیسٹ کرکٹ
شفقت رانا نے چھ سالوں میں پانچ ٹیسٹ کھیلے۔ انہیں 1964ء میں آسٹریلیا کے خلاف قومی ٹیم میں شامل کیا گیا تھا لیکن وہ اپنے انتخاب کو درست ثابت نہ کر سکے اور کراچی کی آسان وکٹ پر صرف 2 اور 24 رنز ہی جوڑ سکے یہی وجہ تھی کہ انہیں پھر پانچ سال کے وقفے کے بعد  1969ء میں انگلستان کی کرکٹ ٹیم کے خلاف ہوم سیریز کے لیے کراچی اور لاہور کے دو ٹیسٹ کھیلنے کا موقع ملا مگر قسمت اس بار ان سے روٹھی رہی اور وہ محض 30 رنز ہی جوڑ پائے تاہم اسی سیزن میں جب اکتوبر میں نیوزی لینڈ نے پالستان کا دورہ کیا تو انہیں سیریز میں شرکت کا موقع ملا انہوں نے لاہور کے دوسرے ٹیسٹ میں اپنا سب سے زیادہ ٹیسٹ سکور 95 بنایا، جو تین ٹیسٹ میچوں کی سیریز میں پاکستان کا سب سے بڑا انفرادی سکور بھی تھا۔ انہوں نے کراچی کے تیسرے ٹیسٹ میں بھی 65 رنز بنا کر فارم میں آنے کا اعلان کر دیا مگر بدقسمتی سے بہت دیر ہو چکی تھی اور اس کے بعد وہ قومی ٹیم کا حصہ نہ بن سکے۔

اعدادوشمار
شفقت رانا نے 5 ٹیسٹ میچوں کی 7 اننگز میں 221 رنز بنائے جس میں 95 ان کا سب سے زیادہ سکور تھا۔ 31.57 کی اوسط سے بنائے گئے اس سکور میں 2 نصف سنچریاں بھی شامل تھیں جبکہ 107 فرسٹ کلاس میچوں کی 158 اننگز میں 18 بار ناٹ آئوٹ رہ کر انہوں نے 4947 رنز بنائے۔ 174 ان کا بہترین سکور تھا۔ 35.33 کی اوسط سے بنائے گئے ان رنزوں میں 9 سنچریاں اور 25 نصف سنچریاں بھی شامل تھیں نیز 83 کیچز بھی انہوں نے تھام رکھے تھے انہوں نے ٹیسٹ کرکٹ میں 1 وکٹ اور فرسٹ کلاس میں 16 حاصل کی تھیں

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1943ء کی پیدائشیں
بقید حیات شخصیات
بھارتی نسل کے پاکستانی ٹیسٹ کرکٹ کھلاڑی
پاکستان انٹرنیشنل ایئر لائنز اے کے کرکٹ کھلاڑی
پاکستان انٹرنیشنل ایئر لائنز کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
لاہور اے کے کرکٹ کھلاڑی
لاہور کے کرکٹ کھلاڑی
لاہور گرینز کے کرکٹ کھلاڑی
شملہ کی شخصیات
پاکستان ایگلٹس کے کرکٹ کھلاڑی
پنجابی شخصیات
پاکستان انٹرنیشنل ایئر لائنز بی کے کرکٹ کھلاڑی